
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA ZGJERIMI I VARREZAVE PUBLIKE, GURËZ, NË KOMUNËN E FUSHË-KUQES TË QARKUT TË LEZHËS 

Në mbështetje të nenit 100 të Kushtetutës, të neneve 5 pika 1, 20 e 21 të ligjit nr. 8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”, si dhe të akteve nënligjore në zbatim të tij, me propozimin e Ministrit të Brendshëm, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga zgjerimi i varrezave publike Gurëz, në komunën e Fushë-Kuqes, të qarkut të Lezhës.
2. Shpronësimi bëhet në favor të komunës së Fushë-Kuqes.
3. Pronarët e pasurive të paluajtshme, që shpronësohen, të kompensohen sipas tabelës që i bashkëlidhet këtij vendimi dhe është pjesë përbërëse e tij, për sipërfaqen 3 499 (tri mijë e katërqind e nëntëdhjetë e nëntë) m², tokë arë, në vlerën e përgjithshme të shpronësimit 1 179 163 (një milion e njëqind e shtatëdhjetë e nëntë mijë e njëqind e gjashtëdhjetë e tre) lekë. 
4. Vlera e përgjithshme e shpronësimit prej 1 179 163 (një milion e njëqind e shtatëdhjetë e nëntë mijë e njëqind e gjashtëdhjetë e tre) lekësh, të përballohet nga buxheti i planifikuar për komunën e Fushë-Kuqes.                                  
5. Afati i përfundimit të procedurës së shpronësimit të jetë tre muaj pas hyrjes në fuqi të këtij vendimi.
6. Vlera e shpenzimeve procedurale të përballohet nga komuna e Fushë-Kuqes.
7. Afati i përfundimit të punimeve për këtë objekt të jetë në përputhje me afatet e parashikuara nga komuna e Fushë-Kuqes, për realizimin e këtij projekti.  
8. Regjistrimi i ri i pasurisë prej 3 499 (tri mijë e katërqind e nëntëdhjetë e nëntë) m², tokë arë, shpronësuar në favor të komunës së Fushë-Kuqes, të bëhet brenda 30 (tridhjetë) ditëve nga data e hyrjes në fuqi të këtij vendimi.
9. Ngarkohen Ministria e Brendshme dhe komuna e Fushë-Kuqes për ndjekjen e zbatimit të këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha

Të dhënat mbi listën emërore të personave dhe pronave që do të shpronësohen për “zgjerimin e varrezave publike Gurëz” në komunën e Fushë-Kuqes, Qarku Lezhë

	Nr.
	Emër, atësi, mbiemër
	Sip. arë m2
	Çmimi, lekë/m2
	Vlera në
lekë
	Numri i pasurisë
	Zona kadastrale
	Dok. i pronësisë

	1
	Lek Mirash Huli
	3 499
	337
	1 179 163
	54/10
	1890
	Certifikatë
pronësie

	
	Totali
	3 499
	
	1 179 163
	
	
	



